Diari Oficial de la Generalitat Valenciana


Sumari del DOGV 4183, del 05-02-2002 (2002/663)

ORDRE de 17 de gener de 2002, de la Conselleria de Cultura i Educació, per la qual s'atribuïx la denominació específica d'Enric Valor al Centre de FPA Vila d'Alaquàs.
----------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/663


Data del document
:   17-01-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alaquàs
    * ensenyament privat

ORDRE de 17 de gener de 2002, de la Conselleria de Cultura i Educació, per la qual s'atribuïx la denominació específica d'Enric Valor al Centre de FPA Vila d'Alaquàs. [2002/X663]
  
El Consell Escolar del Centre de Formació de Persones Adultes Vila d'Alaquàs, en la sessió celebrada el 2 de febrer de 2000, va aprovar sol·licitar per al mencionat centre el canvi de la denominació específica actual per la denominació d'Enric Valor. Esta proposta fou aprovada pel ple de l'Ajuntament de la citada localitat en sessió celebrada el dia 17 de febrer de 2000, i disposa de l'informe favorable de la Inspecció Educativa de la Direcció Territorial de Cultura i Educació de València.
  
N'Enric Valor i Vives, lingüista, escriptor i pensador valencià, pioner en l'esforç per la recuperació del valencià com a llengua pròpia i signe d'identitat de la nostra Comunitat. A la dita recuperació dels usos i costums populars va dedicar coratjosament la seua llarga trajectòria (Castalla 1911-València 2000).
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. Supletòriament hi és aplicable l'article 4.2 del Decret 233/1997, de 2 de setembre, del Govern Valencià, pel qual s'aprova el Reglament Orgànic i Funcional de les escoles d'Educació Infantil i dels col·legis d'Educació Primària públics, publicat en el Diari Oficial de la Generalitat Valenciana, de 8 de setembre. El citat article establix que en els centres existents, el consell escolar podrà proposar-ne la denominació específica a la Conselleria, després de l'informe favorable del consell escolar municipal o, si no, del ple de l'ajuntament a què pertanyen.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir el canvi de la denominació específica d'Enric Valor al Centre de Formació de Persones Adultes Vila d'Alaquàs, codi 50339849.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà presentar potestativament recurs de reposició, o bé plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 17 de gener de 2002
  
El conseller de Cultura i Educació,
  
p.s.r. (art. 4.1 del Decret 111/2000,
  
DOGV núm. 3.798, de 21 juliol),
  
 la subsecretària,